b"\n_START_ARTICLE_\nConamara Theas\n_START_PARAGRAPH_\nConamara Theas \xc3\xa9s una \xc3\xa0rea de parla irlandesa (Gaeltacht) situada a l'oest del comtat de Galway. La seva poblaci\xc3\xb3 se situa entre els 8.000-9.000 excloses les Illes Aran. Entre el 80 i el 90% dels residents a la zona s\xc3\xb3n parlants d'irland\xc3\xa8s._NEWLINE_La zona tamb\xc3\xa9 \xc3\xa9s coneguda com a Conamara Sud i es troba a ll'oest de la Gaeltacht Cois Fharraige. \xc3\x89s una \xc3\xa0rea de parla predominantment irlandesa. Cobreix la zona entre Ros an Mh\xc3\xadl, Casla, An Cheathr\xc3\xba Rua, Ceantar na nOilean, Camus, Ros Muc i la pen\xc3\xadnsula Iorras Aithneach. L'accent de Conamara Theas \xc3\xa9s diferent al de Cois Fharraige accent. _NEWLINE_El port del ferri que porta a les illes Aran \xc3\xa9s a Ros an Mh\xc3\xadl. A Casla hi ha la seu local de l'emissora de r\xc3\xa0dio en irland\xc3\xa8s Raidio na Gaeltachta._NEWLINE_An Cheathr\xc3\xba Rua \xc3\xa9s la vila m\xc3\xa9s gran de la zona i on s'edita el diari en irland\xc3\xa8s Foinse. Tamb\xc3\xa9 hi ha el Departament de Llengua Irlandesa de la Universitat Nacional d'Irlanda, Galway que t\xc3\xa9 a la vila un centre on ofereix cursos superiors a estudiants del pa\xc3\xads i a vinguts defora.  _NEWLINE_La NUIG tamb\xc3\xa9 t\xc3\xa9 un centre d'educaci\xc3\xb3 secund\xc3\xa0ria a Carna."